kardosdrur/scandi-wiki huggingface dataset:
Falkenstein (Harzen)

Falkenstein/Harz er en by og et område i Landkreis Harz i den tyske delstat Sachsen-Anhalt. Det blev dannet 1. januar 2002 ved en sammenlægning af byen Ermsleben med de tidligere selvstændige kommuner Endorf, Meisdorf, Neuplatendorf, Pansfelde, Reinstedt og Wieserode .

Geografi 
Byen, som ligger ca. 10 km vest for Aschersleben, fik navn efter Burg Falkenstein. Den ligger ved den nordøstlige rand af bjergområdet Harzen og strækker sig fra den snævre dal med floden Selke, over de øvre dale til nogle bifloder til Eine (Leine, Schwennecke), til det fladere, nordlige Harzvorland. Falkenstein ligger på Straße der Romanik. Indtil 30. juni 2007 var Falkenstein en del af den nedlagte Landkreis Aschersleben-Staßfurt.

Byer og landsbyer 
 Endorf
 Ermsleben
 Meisdorf
 Neuplatendorf
 Pansfelde
 Reinstedt
 Wieserode

Seværdigheder 
 Burg Falkenstein
 Konradsburg
 Selkedalen

Harzen
Marco Borriello

Marco Borriello (født 18. juni 1982 i Napoli i Italien) er en italiensk fodboldleder og tidligere professionel fodboldspiller. Han er pr. 2019 sportsdirektør i kluben Ibiza-Eivissa. 

Som aktiv spiller har han spillet for en række italienske klubber, herunder AC Milan, Sampdoria, Treviso, Reggina, Triestina, Empoli, SPAL m.fl.

Borriello har spillet for Italiens U21-hold 2001-2003, hvor han spillede han 11 kampe og scorede 6 mål.

I december 2006 blev Borriello testet positivt for doping efter en kamp for AC Milan. Han blev suspenderet fra klubben, og AC Milan solgte efterfølgende en andel af kontrakten til Genoa, som Borriello skiftede til.

Borriello debuterede for det italienske A-landshold den 6. februar 2008 mod Schweiz, hvor Borriello spillede de sidste 20 minutter.

Borriellos yngre bror, Fabio, er også professionel fodboldspiller og spiller for FC Pro Vasto.

Efter Borriellos tilbagevenden til Milan, fik han ikke den største succes, før sæsonen 09/10. I sin første sæson var han plaget af en del skader, og fik ikke så meget spilletid derfor. Han scorede 2 mål. Et i ligaen og et i Uefa Cuppen. Men i denne sæson må man sige at 'Jack Sparrow' har blomstret. Han har scoret 3 vidunerlige mål mod Genoa, Siena og Parma. 2 af dem var saksespark og det sidst var et mål, som man må sige mindede om Van Bastens berømte mål. Borriello er oppe på 7 mål i denne sæson indtil videre, men man kan kun forvente flere.

Eksterne henvisninger 

Fodboldspillere fra Italien
Fodboldspillere fra Empoli F.C.
Fodboldspillere fra AC Milan
Deltagere ved det europæiske mesterskab i fodbold 2008
Symposium

Symposium er en latiniseret form af det græske ord symposion (se artikel)(græsk: sym- sammen, posion- drikke, druk) dvs. oprindelig et drikkelag, men i moderne tid er det kommet til nærmest at betyde et uformelt møde, eller et arrangeret men uformelt diskussionsforum eller konference.

Møder
South Bank

South Bank eller Southbank refererer til flere steder i den engelsktalende verden:
 South Bank, London – et område centralt i London, på sydsiden af Themsen.
Audi R8 (gadebil)

Audi R8 er en to sædet sportsvogn fra Audi, som blev introduceret i slutningen af 2006.

Motoren er en 8-cylindret V-motor på 4,2 liter med direkte benzinindsprøjtning og en effekt på , og et drejningsmoment på . Det giver den en tophastighed på 301 km/t og et benzinforbrug på 14,6 liter pr. 100 kilometer.

Som ekstraudstyr fås den automatiserede manuelle gearkasse "R Tronic".

En R8 med 12-cylindret TDI dieselmotor med  og  kører som prototype.

Billeder

Eksterne henvisninger 

Audi Danmark

Gadebil
Biler fra 2000'erne
Biler introduceret i 2006
Biler fra 2010'erne
Biler med centermotor
Coupéer
Cabrioleter
Haymarket

Haymarket (engelsk: "Hømarked") kan henvise til følgende steder:

 Haymarket, London, en gade i London
 Haymarket, Edinburgh, et område i Edinburgh, Skotland
 Haymarket station, en jernbanestation i Edinburgh

Haymarket kan også henvise til følgende institutioner og begivenheder:
 Haymarket Theatre, et teater på Haymarket i London
 Haymarket Group, et bladforlag
 Haymarketoptøjerne, et fagforeningsmøde på Haymarket Square i Chicago i 1886
Willy Aubameyang

Willy Aubameyang (født 16. februar 1987 i Paris) er en fransk fodboldspiller, som spiller for FC Kray

. Han har tidligere spillet i Triestina, Milan og været lejet ud til 3 andre klubber.

Den 20. december 2007, debuterede han for Milan i Coppa Italia-opgøret mod Catania.

Fodboldspillere fra Frankrig
Fodboldspillere fra AC Milan
Fodboldspillere fra Kilmarnock F.C.
Personer fra Paris
Hayley Mills

Hayley Catherine Rose Vivien Mills (født 18. april 1946 i London) er en engelsk sanger og skuespiller. Hun begyndte sin karriere som barnestjerne, som alle drenge dengang kunne forelske sig i, og fik sit gennembrud i filmen Forældrefælden (The Parent Trap) fra 1961 lavet af Walt Disney. Her sang hun sangen "Let's Get Together", som blev et stort hit.

Eksterne henvisninger 
 

Skuespillere fra USA
Sangere fra USA
Disney Legends
Morgenministeriet

Morgenministeriet var morgenradioshowet på Skala FM. Værterne er Brian Ebbesen, Charlotte Jørgensen og Kenneth Jonassen samt nyhedsværterne Kim Middelhede, Flemming Madsen og Allan Staal. Programmet sendes alle hverdage på Skala FM fra kl. 5.30 til 9.30. Programmet gik i luften første gang fredag den 15. september 2006. 

Tidligere værter i programmet: Trine Jepsen, Signe Vadgaard og Karin Munk

Blandt de faste features er Quiz-hjulet, Navne-sange, Backstage med Charlotte, Nummerplade banko, 'Hvad fa'en synger de', Flopstory og Tangotest samt konkurrencerne: 'Crooner Kenneth', 'Du ødelagde det for alle de andre' og 'Det er rigtigt, det er forkert'. 

Programmet blev sendt sidste gang den 14. oktober 2016.  

https://www.jv.dk/regionalt/Den-sidste-dag-i-selskab-med-Morgenministeriet/artikel/2404592 

Radioprogrammer fra Danmark
Norske navnedage

Dette er en liste over Norges navnedage sorteret efter dato. Listens navne er skrevet på den norske stavemåde.
 
De norske navnedage bruges ikke meget i dagligdagen i modsætning til f.eks. i Sverige.

Alle årets navnedage i Norge 

Mærkedage
Navnedage
Huy (kommune)

Huy (udtales: Hüh) er en kommune i Landkreis Harz i den tyske delstat Sachsen-Anhalt, beliggende cirka 10 km nordvest for Halberstadt.. Kommunen blev skabt 1. april 2002 ved en frivillig sammenlægning af de 11 tidligere selvstændige kommuner:

 Aderstedt
 Anderbeck
 Badersleben
 Dedeleben
 Dingelstedt
 Eilenstedt
 Eilsdorf
 Huy-Neinstedt
 Pabstorf
 Schlanstedt
 Vogelsdorf

Seværdigheder 
 Benediktinerklosteret Huysburg grundlagt i 1080 ved Dingelstedt.
 Röderhof med slottet fra 1830 nedenfor Huysburg
 Burg Westerburg, den ældste bevarede vandborg i Tyskland.

Eksterne henvisninger 
 St. Trinitatis i Aderstedt 
 Om Röderhof
 Privat hjemmeside om Huy
Richard Lester

Richard Lester (født 19. januar 1932) er en amerikansk-født filminstruktør med base i Storbritannien.

Liv 
Lester blev født i Philadelphia, Pennsylvania.

Han var interesseret i britisk film, især Ealing Studios-komedier, og flyttede til London i 1953. Han var instruktør på flere tv-programer.

The Beatles så en af hans kortfilm og kunne godt lide den. Lester blev derfor instruktøren af deres to film, En hård dags nat (A Hard Day's Night) og Hjælp (Help!). I 1965 vandt hans film Dét - og hvordan man får det den Gyldne Palme i Cannes. I 1970'erne kom hans største kommercielle succes med De tre musketerer og De fire musketerers hævn.

Lester fuldførte Superman på nye eventyr, efter at original-filminstruktøren Richard Donner blev fyret. Han instruerede senere også  efterfølgeren, Superman III.

Filminstruktørens gode ven, skuespilleren Roy Kinnear, døde i et uheld mens de filmede The Return of the Musketeers i Spanien. Siden har Lester stort set trækket sig tilbage.

Udvalgte film 
 Fut i raketten (The Mouse on the Moon, 1962)
 En hård dags nat (A Hard Day's Night, 1964)
 Hjælp (Help!, 1965)
 Dét - og hvordan man får det (The Knack… And How to Get It, 1965)
 Der skete noget skægt på vej til Forum (A Funny Thing Happened on the Way to the Forum, 1966, med music af Stephen Sondheim)
 Jeg vandt krigen (How I Won the War, 1967, med John Lennon)
 De tre musketerer (The Three Musketeers, 1973)
 De fire musketerers hævn (The Four Musketeers, 1974)
 Flashman, den uovervindelige (Royal Flash, 1975, efter en George MacDonald Fraser-roman)
 Robin Hood og Marian (Robin and Marian, 1976)
 Superman på nye eventyr (Superman II, 1980)
 Superman III (1983)
 The Return of the Musketeers (1989)

Eksterne henvisninger 
 

Filminstruktører fra USA
Brøndby Haveby

Brøndby Haveby er et kolonihaveområde i Brøndby, beliggende i den grønne kile mellem Brøndbyvester og Brøndby Strand.

I 1964 enedes man i Brøndby Kommune om at et areal skulle udlægges til kolonihaver i Brøndby. Havearkitekt Erik Mygind ønskede at haverne skulle inddeles i rotunder. Der indkaldtes til et orienterende møde i Studenterforeningen, hvor Erik Mygind forklarede sin idé med at lægge haverne i rotunder, og hvorfor hækkene skal skrå ind mod midten. Ideen havde han fra de gamle landsbyer, hvor folk mødtes ved brønden i midten af landsbyen og udvekslede nyheder. 

Hækkene skråner ind mod midten, fra 180 til 80 cm, for ellers ville der ikke komme ret meget lys og sol til planterne i spidsen. Haverne er i dag berømte og har bl.a. været med i fotoserien "Jorden set fra himlen". Der findes i dag 284 kolonihaver i Brøndby haveby som ligger i lagkagegrunde, med 24 kolonihavehuse i hver på en ca 400 kvadratmeter stor grund.

I dag mødes man (dem der har lyst) midt i rotunderne (samtlige rotunder) om søndagen og spiller "døde duer". Der holdes havefester og musikarrangementer m.m. hvert år. Der er indlagt el, vand og toilet i alle husene. Husene varierer i størrelse, men må højst være 50 kvadratmeter. Det er tilladt at bo i haverne fra 1. april til 1. oktober, og i weekender hele året. Man køber huset og lejer grunden af kommunen. Brøndby Haveby er medlem af Kolonihaveforbundet. Bestyrelsen sætter ved salg en rimelig vurdering på hvert enkelt hus. Nogle forsøger at sælge for skyhøje overpriser, hvilket ikke er tilladt. Dette har der i øvrigt været en sag i retten om i 2007, hvor den gamle ejer måtte betale mange penge tilbage til den nye køber.

Billeder fra haveforeningen kan ses i bogen: Jorden set fra himlen – vores planet portrætteret fra luften.bibliotek.dk

Eksterne henvisninger 
 kloakdæksler eller kolonihave? TV2 Nyhederne
 Erik Mygind på Kunstindeks Danmark/Weilbachs Kunstnerleksikon

Haveby
Kolonihaver i Danmark
Lancaster (South Carolina)

Lancaster er en amerikansk by og administrativt centrum i det amerikanske county Lancaster County, i staten South Carolina. I 2000 havde byen et indbyggertal på .

Ekstern henvisning 
 Lancasters hjemmeside (engelsk)

Byer i South Carolina
Myrtle Beach

Myrtle Beach er en by i den østlige del af delstaten South Carolina i USA. Byen har et indbyggertal på  indbyggere.

Den er administrativt centrum i det amerikanske county Horry County.

Referencer

Eksterne henvisninger

Myrtle Beachs hjemmeside (engelsk)

Byer i South Carolina
Kristkirken (Kolding)

Kristkirken er Koldings største kirke, beliggende på Haderslevvej og rummer 700 siddepladser. Kirken er hovedkirke i Kristkirkens Sogn. Bygningen blev indviet i 1925 og er bygget i nyklassicistisk stil.

I tiden efter 1. verdenskrig voksede Kolding. Indbyggertallet nærmede sig 20.000, men der var stadig kun én kirke i Kolding Sogn. Man besluttede derfor at dele sognet med Kolding Å som skillelinje i Sct. Nicolai sogn nord for åen og Kristkirkens Sogn syd for åen. Et udvalg, med købmand Hans Have som formand, blev dannet, og undersøgte økonomien og mulighederne. Kommunen skænkede grunden "Bisseskoven", som kæmner Riis i 1700-tallet havde skænket byen med den klausul, at den aldrig måtte bebygges (!) Til opførelsen af bygningen blev der iværksat en række forskellige indsamlinger. Arkitektkonkurrencen blev vundet af Christian Svane og Axel G. Jørgensen.

Den 21. april 1923 blev kirkens grundsten lagt. Til stede var kirkeminister Jacob Appel med biskop Valdemar Ammundsen. Grundstenen er placeret ved kirkens hoveddør, og der blev indmuret en metalkasse med historiske data og mønter. Kirken blev først omhyggeligt opført som en rødstenbygning, men inden færdiggørelsen blev der taget beslutning om at pudse murene og male den hvid.

Da kun tårnet manglede, var pengene næsten brugt op, men kirkens første sognepræst, provst Roesen, insisterede: "Hvis ikke kirken får sit tårn nu, får den det aldrig!". En ekstra ihærdig indsats for at indsamle pengene blev iværksat. På danserestauranten Alhambra bag kirken blev der afholdt flere bazarer/lotterier. Hovedpræmierne var en Citroenbil og et fuldt udstyret hestekøretøj, ligesom levende høns blev sat på højkant.

Provst Roesen gav kirken dens navn ud fra dens stærke Kristus-præg: Kristi kors på tårnet, relieffet over hoveddøren af Anne Marie Carl Nielsen af Lazarus’ opvækkelse  , og Bertel Thorvaldsens kristusskikkelse ved alteret. Sidstnævnte er en kopi, skænket af gårdejer Steffensen, Brændkjærgaard. Originalen har samme placering i Københavns Domkirke. Både hvad skib, tårn og stil angår, er det tydeligt, at arkitekterne har været inspireret af Københavns Domkirke (Vor Frue kirke). Kristkirken kaldes da også for ”Jyllands Vor Frue”.
Kirken fik et stort orgel med 36 stemmer i 1964.

I 1987 blev tilbygningen Kirkebuen med bl.a. mødelokaler og konfirmandstue færdigbygget. I 2011 indviedes kirkens kontor- og personalebygning "Kridthuset" efter en ombygning af den tidligere præstebolig Haderslevvej 38. For at råde bod på et voksende behov for menighedslokaler blev den tidligere kordegnebolig på Hans Haves Vej 2 ombygget og indviet i 2020 under navnet "Havehuset". I forbindelse med Havehuset blev der etableret en åben byhave med økologisk dyrkede frugttræer og urter.

Kristkirkens annekskirke er Immanuelskirken på Immanuelsvej.

Kilder/Referencer

Eksterne kilder og henvisninger 
 Kristkirken  hos nordenskirker.dk
 Kristkirken hos KortTilKirken.dk
 Kristkirken hos danmarkskirker.natmus.dk (Danmarks Kirker, Nationalmuseet)

Kirker i Kolding Kommune
Kirker i Haderslev Stift
Kirker i Vejle Amt
Bygninger, konstruktioner og anlæg i Kolding
DDL

Bogstavkombinatioen DDL kan henvise til flere forskellige artikler:

Organisationer 
 Danske Døves Landsforbund – interesseorganisation for døve i Danmark
 Den danske Landinspektørforening – interesseorganisation for landinspektører i Danmark
 Det Danske Luftfartselskab – første civile flyselskab i Danmark

Andet 
 Dolby Digital Live – markedsnavn for teknologier til lydkompression fra Dolby Laboratories.
 Dulce de leche – en mælkebaseret sirup
Det Danske Luftfartselskab

Det Danske Luftfartselskab eller DDL er et dansk flyselskab, der blev stiftet som selvstændigt aktieselskab 29. oktober 1918, og var således det første civile flyselskab i Danmark.

Den første rute gik fra København over Malmø til Warnemünde i Tyskland. Den blev åbnet 7. august 1920, og foretoges med et Friedrichshafen FF49C (registreret T-DABA) vandfly. Der var to mand i besætningen og kunne medføre to passagerer.

Regulariteten på denne rute var på 85% (de resterende 15% var aflyste flyvninger pga af dårligt vejr), hvilket var en for tiden temmelig høj sats.

Den første landflyrute som selskabet førte var fra København til Hamborg. Den blev indviet 15. september 1920, og fløjet med et De Havilland DH-9 én-motoret biplan, med en pilot og plads til tre passagerer. I løbet af 1920 blev i alt 83 passagerer og 80.000 breve transporteret på denne rute, med en regularitet på 82%.

Det var svært at skaffe midler til videre investeringer i denne tidlige periode af ruteflyvningens historie i Danmark, så de følgende år foretog DDL mest rundflyvninger indenlands. Først i 1924 begyndte selskabet af viderudvikle sig og fra 1926 oplevede det en stadig vækst.

1925 åbnede Kastrup Lufthavn og de gode faciliteter der her fremkom forøgede antallet af passagerer.

I 1925-1926 anskaffede firmaet 4 fly af typen Farman Jabiru F.121. Men disse fly var kendt for deres mange problemer med motor og dårlige flyveegenskaber, så allerede i 1928 blev disse udskifttet.

Det blev de hollandske Fokker F VIIa der kom til at erstatte dem, og de viste sig som pålidelige fly til selskabets formål, og rutenettet blev gradvist udvidet.

Ved etableringen af SAS den 1. oktober 1950 blev DDL's aktiviteter lagt over i det fælles skandinaviske luftfartsselskab, med DDL som den ene af de tre ejere af SAS. I 1996 skiftede DDL navn til SAS Danmark A/S, men har fortsat Det Danske Luftfartsselskab som et af flere binavne. Selskabet er nu ejet af SAS AB.

Litteratur 
 tekniskmuseum.dk årbog 2007, kapitlet Dansk civilflyvnings svære begyndelse af Carsten Jørgensen, s. 6-21.
 Knud Lybye, Det danske luftfartselskab gennem 25 aar, Anton M. Jensens Bogtrykkeri, 1943.

Referencer

Eksterne henvisninger 

Luftfartselskab
Etableret i 1918
Ophørt i 1950
Bob hund

bob hund er et svensk indierockband. De har siden 90'erne spillet rockmusik med tekster på svensk (med skånsk dialekt) og udgivet otte albums.

Bandet 
bob hund blev dannet i 1991 og består af Thomas Öberg, Jonas Jonasson, Johnny Essing, Mats Andersson, Conny Nimmersjö og Mats Hellquist.

Senere hen har bob hund dannet et alter-ego band ved navn Bergman Rock. I Bergman Rock har de bevæget sig væk fra deres ellers så karakteristiske skånske sangtekster, og begyndt at synge på engelsk. 
bob hund er efterhånden blevet mere eller mindre kendt udenfor Sverige, med flere koncerter i både Danmark, Norge og England.

Thomas Öberg og Jonas Jonasson har i øvrigt dannet DJ-duoen ved siden af bob hund og Bergman Rock, nemlig Sci-Fi Skåne, som ofte optræder med DJ'en Playboy Marse. Sci-Fi Skåne udgav i 2005 albummet Känslan av att jorden krymper, växer

Medlemmerne i bob hund har desuden medvirket i flere andre bands, blandt andet har Conny Nimmersjö medvirket på Sonic Negroes debut EP – Get Down. Der udover har Conny Nimmersjö også produceret det finske band ... And The Lefthanded's debut album.

Graham Coxon (guitarist i Blur) er en stor fan af bob hund, så stor fan at han i sit solo show optrådte med et bob hund nummer på skånsk

Medlemmer 
 Thomas Öberg (Vokal)
 Johnny Essing (Guitar)
 Conny Nimmersjö (Guitar)
 Mats Hellquist (Bas)
 Jonas Jonasson (synth)
 Mats Andersson (Trommer)

Diskografi

Album 
 1993 – bob hund (album 1993)
 1994 – bob hund (album 1994)
 1996 – Omslag: Martin Kann
 1998 – Jag rear ut min själ! Allt ska bort!!!
 2001 – Stenåldern kan börja
 2002 – Ingenting
 2009 – Folkmusik för folk som inte kan bete sig som folk
 2011 – Det överexponerade gömstället

EP'er 
 1996 – Istället för musik: Förvirring

Singler 
 1994 – Edvin Medvind
 1996 – Düsseldorf
 1997 – Ett fall & en lösning
 1998 – Nu är det väl revolution på gång?
 1999 – Helgen v.48
 2001 – Skall du hänga med? Nä!!
 2001 – Dansa efter min pipa 2002 – Den lilla planeten 2003 – Det där nya som skulle vara så bra Opsamling og Live 
 1999 – bob hund sover aldrig (live)
 2002 – 10 år bakåt och 100 år framåt Vinyl 
 2002 – 10 år bakåt och 100 år framåt 2002 – bob hund Ystad 7 oktober 2002 (live)

 Filmografi 
 1999 – bob hund - En film av Dan Sandqvist och Martin Kann''

Priser 
 1994 – Svensk Grammy "Bedste Live Band"
 1996 – Svensk Grammy "Bedste Tekster"

Referencer

Eksterne henvisninger 

 
 

Indierockgrupper fra Sverige
Musikgrupper fra Sverige
Har spillet på Roskilde Festival
Musikgrupper fra 1991
96 (tal)

{| border=1 style="float: right; border-collapse: collapse;"
|colspan=2 align=center|
|-
|Kardinaltal seksoghalvfems
|-
|Ordinaltalseksoghalvfemsindstyvende
|-
|Faktorer
|-
|Divisorer1,2,3,4,6,8,12,16,24,32,48,96
|-
|RomertalIVC
|-
|Binær værdi1100000
|-
|Oktal værdi140
|-
|Hexadecimal værdi60
|}
96 (Seksoghalvfems) er:
 Det naturlige tal efter 95, derefter følger 97
 Et heltal

Andet 
 96 står på nogle af G-stars designede bukser og jeans.

Bestemte tal
Abbenrode

Abbenrode er en kommune i Verwaltungsgemeinschaft Nordharz, i den tyske delstat Sachsen-Anhalt.

Abbenrode ligger ved floden Ecker tæt ved grænsen til Niedersachsen i det nordlige Harzvorland.
Røveriet mod Loomis i Glostrup

Røveriet mod Loomis i Glostrup fandt sted natten til den 1. april 2008, hvor seks-syv maskerede mænd trængte ind i værdihåndteringsselskabet Loomis og stak af med 62 millioner kr (i første omgang blev der angivet omkring 30 millioner). Røveriet er det største i Danmark.

Røveriet 
Klokken 3.35 natten til tirsdag 1. april 2008 modtog politiet en overfaldsalarm fra pengetransportfirmaet Dansikring Værdi Loomis i Glostrup. Seks til syv mænd var ankommet i tre mørke Audi-lignende stationcars. En kranbil blev brugt til at bryde ind i området.

Røverne var maskerede, og de var bevæbnet med automatrifler og maskinpistoler. De var kommet ind ved at vælte væggen ind til firmaets underetage med en teleskoplæsser.

Uden nogen form for samtale mellem røverne fyldte de hurtigt flere sække med kontanter og forsvandt kort efter i de mørke biler på udenlandske nummerplader.

Flugten 
Inden røverne forlod stedet, efterlod de adskillige partisansøm på vejene omkring pengecentralen, så de første fire af politiets patruljevogne punkterede, da de ankom til gerningsstedet. Under flugten tabte røverne flere af sækkene med kontanter. Det blev oplyst, at de var stukket af med omkring 30 millioner, selvom beløbet var over dobbelt så stort.
Røverne efterlod ca. fem kilo sprængstof i en kasse på cirka 30 x 50 cm. Røveriet lammede S-togstrafikken  de næste timer.

Kilder

Eksterne henvisninger 

Loomis i Glostrup
Begivenheder i 2008